Kings tok historisk NHL-seier
Kings har spilt i NHL siden 1967, men hadde aldri vunnet NHL-tittelen før denne sesongen. Mandag ble Devils slått klart 6-1 i LA, og Kings sikret Stanley Cup-pokalen. Det ble spilt best av sju kamper. - Dette er noe alle har drømt om hele livet sitt, og denne byen har drømt om det i 45 år. Jeg kan egentlig ikke forklare det. Vi hadde muligheten til å gjøre noe spesielt på hjemmeis, og det gjorde vi. Vi er mestere, sa Kings-kaptein Dustin Brown. - Dette føles så bra. Jeg har så mange tanker som går rundt i hodet nå. Drømmer går virkelig i oppfyllelse, sa Kings-backen Drew Doughty. Jonathan Quick er den beste atleten jeg har sett noen gang! Gi han hver eneste $ han måtte ønske. Denne karen er gull!Los Angeles Kings viste mestertakter tidlig i mandagens kamp. Etter første periode sto det 3-0 til vertene, og Jeff Carter økte til 4-0 i begynnelsen av midtperioden. Adam Henrique reduserte på slutten av perioden, men i tredje periode scoret Kings ytterligere to ganger. Jeff Carter og Trevor Lewis scoret to mål hver for Kings. Dustin Brown og Matt Greene kom også på scoringslisten for hjemmelaget. New Jersey Devils slet med disiplinen og pådro seg mange utvisningsminutter. Midtveis i første periode fikk Steve Bernier matchstraff etter å ha taklet Rob Scuderi mot vantet. - Jeg er sikker på at han er lei for det. Vi prøver alle å gjøre jobben vår, og for ham er det å spille tøft fysisk. Matchstraffen påvirket kampen, sa Devils-keeperen Martin Brodeur.California-laget har imponert stort i sluttspillet. Laget gikk videre fra grunnspillet som siste lag i Western Conference, men feide unna all motstand i sluttspillet. På veien mot finalen ble toppseedede Vancouver Canucks (4-1), St Louis Blues (4-0) og Phoenix Coyotes (4-1) slått ut. I finalen fikk Kings en pangstart med tre strake seirer, men så kom Devils tilbake og vant de to neste kampene. Mandag var det imidlertid ingen tvil, og Kings kunne juble for sin første NHL-tittel. En stor del av æren skal trener Darryl Sutter ha. Han overtok Kings da Terry Murray fikk sparken i desember. Sutter hyllet spillerne etter mandagens triumf. - Gutta gjorde en utrolig jobb, sa Kings-treneren. Kings-målvakt Jonathan Quick ble kåret til den mest verdifulle spilleren (MVP) i sluttspillet. I de seks finalekampene slapp han inn kun sju mål.2012: Los Angeles Kings 2011: Boston Bruins 2010: Chicago Blackhawks 2009: Pittsburgh Penguins 2008: Detroit Red Wings 2007: Anaheim Ducks 2006: Carolina Hurricanes 2005: Ingen vinner. 2004: Tampa Bay Lightning 2003: New Jersey Devils 2002: Detroit Red Wings. 2004/05-sesongen ble avlyst på grunn av arbeidskonflikt.
Los Angeles Kings sikret Stanley Cup-tittelen i ishockey for første gang i lagets historie mandag. New Jersey Devils ble slått 4-2 sammenlagt.